pythainlp/thai-wiki-dataset-v3 huggingface dataset:
วัดสิรินธรวรารามภูพร้าว

วัดสิรินธรวรารามภูพร้าว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลช่องเม็ก อำเภอสิรินธร จังหวัดอุบลราชธานี 
วัดสิรินธรวรารามภูพร้าว หรือที่ชาวบ้านนิยมเรียกว่า วัดภูพร้าว บ้างเรียก วัดเรืองแสง ตามลักษณะอุโบสถ เดิมพื้นที่ตั้งวัดเป็นป่า มีหน้าผาสูง ไม่มีแหล่งน้ำ จึงไม่มีชาวบ้านอาศัยอยู่ จนราว พ.ศ. 2495–2498 พระอาจารย์บุญมาก ฐิติปัญโญ เดินทางจากประเทศลาวมาพักปักกลดที่ภูพร้าว และสร้างวัดมีเนื้อที่สร้างวัดประมาณ 500 ไร่ และให้ชื่อว่า "วัดภูพร้าว" ต่อมาราว พ.ศ. 2516–2517 พระอาจารย์บุญมากได้เดินทางกลับไปยังวัดภูมะโรง เมืองจำปาสัก เนื่องจากเกิดความไม่สงบทางการเมืองในประเทศลาว วัดภูพร้าวจึงถูกปล่อยร้างเรื่อยมา เมื่อ พ.ศ. 2535 อำเภอสิรินธรได้แยกตัวออกจากอำเภอพิบูลมังสาหาร จึงได้เปลี่ยนชื่อวัดมาเป็น "วัดสิรนธรวราราม" ตามชื่ออำเภอ จน พ.ศ. พ.ศ. 2542 พระครูกมลภาวนากร เจ้าอาวาสและผู้บูรณะพัฒนาวัดภูหล่น ตำบลสงยาง อำเภอศรีเมืองใหม่ จังหวัดอุบลราชธานี ได้เข้ามาบูรณะวัดจนได้รับอนุญาตตั้งวัดเมื่อวันที่ 2 พฤษภาคม พ.ศ. 2545 ในนาม "วัดสิรินธรวรารามภูพร้าว" มีเนื้อที่วัดทั้งหมด 15 ไร่ ได้รับพระราชทานวิสุงคามสีมาเมื่อวันที่ 26 กรกฎาคม พ.ศ. 2547
จุดเด่นของวัด คือ อุโบสถที่ผนังภายนอกมีงานพุทธศิลป์รูปต้นกัลปพฤกษ์เรืองแสง ออกแบบโดยคุณากร ปริญญาปุณโณ ตัวอุโบสถมีต้นแบบมาจากวัดเชียงทอง ประเทศลาว เสาแต่ละต้นลงลวดลายด้วยมือ โดยรอบนอกเป็นลายดอกบัวและสัตว์ทั้งหลายตามคติบัว 4 เหล่า ทางเข้าเป็นต้นสาละ ต้นมะขามป้อม ต้นสมอ และด้านในสุดเป็นต้นโพธิ์ เบื้องหลังพระประธานในอุโบสถ แกะสลักไม้เป็นต้นโพธิ์
==อ้างอิง==
สิรินธรวรารามภูพร้าว
สิ่งก่อสร้างในอำเภอสิรินธร
รถถังคอเมต

รถถังคอเมต ชื่ออย่างเป็นทางการว่า "รถถัง,ครุยเซอร์,คอเมต 1 (เอ34)" เป็นรถถังลาดตระเวนของอังกฤษ ถูกใช้เมื่อใกล้สิ้นสุดสงครามโลกครั้งที่สอง คอเมตได้รับการพัฒนาจากรถถังครอมเวลล์รุ่นก่อนและติดตั้งปืน 17 pdr High Velocity (HV) ใหม่ (3 นิ้ว; 76.2 มม. – บางครั้งเรียกว่า "77 มม.") ในป้อมปืนบางส่วน ปืนกระบอกนี้มีประสิทธิภาพในการต่อต้านรถถังเยอรมันรวมทั้งรถถังไทเกอร์ 1 จนถูกขนานนามว่า "นักล่ารถถังไทเกอร์" อีกด้วย
== อ้างอิง ==
ค
รถถังสหราชอาณาจักรในสงครามโลกครั้งที่สอง
ค
วัดแหลมสุวรรณาราม (จังหวัดสุราษฎร์ธานี)

วัดแหลมสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อผุด อำเภอเกาะสมุย จังหวัดสุราษฎร์ธานี อยู่ระหว่างวัดพระใหญ่และหาดเชิงมน
วัดแหลมสุวรรณาราม หรือชาวบ้านนิยมเรียกกันว่า วัดปลายแหลม ตั้งขึ้นเมื่อ พ.ศ. 2423 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2545
จุดเด่นของวัด คือ อุโบสถสร้างขึ้นกลางสระน้ำบนฐานดอกบัวคล้ายรูปกระทง มีสะพานข้ามเข้าอุโบสถ อุโบสถขนาบข้างด้วยรูปปั้นเจ้าแม่กวนอิมพันมือสูง 20 เมตร และรูปปั้นพระสังกัจจายน์ บันไดทางเข้าอุโบสถประดับด้วยรูปประติมากรรมพญานาคสีเขียว ด้านหน้าโถงอุโบสถ มีพระพุทธรูปประทับยืนประดิษฐานอยุ๋ตรงกลางระหว่างประตูทั้งสองข้าง ภายในประดิษฐานพระประธาน เป็นพระพุทธสีทองรูปปางมารวิชัย มีภาพจิตรกรรมฝาผนัง ด้านนอกอุโบสถมีซุ้มใบเสมา รูปปั้นหลวงปู่ทวด มีวิหารตั้งอยู่ด้านตรงข้ามอุโบสถ
วัดแหลมสุวรรณาราม เป็นสถานที่ท่องเที่ยวที่นิยมของชาวต่างชาติแห่งหนึ่งของเกาะสมุย นักท่องเที่ยวมักมาให้อาหารปลาที่สระน้ำและชมโบสถ์ดอกบัว
==อ้างอิง==
แหลมสุวรรณาราม
แอนโทนี เอลังกา

แอนโทนี ดาวิด จูเนียร์ เอลังกา (เกิดวันที่ 27 เมษายน ค.ศ. 2002) เป็นนักฟุตบอลชาวสวีเดน ปัจจุบันเล่นให้แก่นอตทิงแฮมฟอเรสต์ในพรีเมียร์ลีก และทีมชาติสวีเดน
== สโมสรอาชีพ ==
เอลังกาได้ลงเล่นสองนัดในอีเอฟแอลโทรฟี ฤดูกาล 2019–20 กับแมนเชสเตอร์ยูไนเต็ดรุ่นอายุไม่เกิน 21 ปี ซึ่งเขาได้ลงเล่นเป็นตัวสำรองทั้งสองนัด เขาได้ลงเล่นให้กับทีมชุดแรกของยูไนเต็ดในเกมกระชับมิตรก่อนเปิดฤดูกาลที่พบกับแอสตันวิลลา โดยเขาลงเล่นเป็นตัวสำรองแทนที่มาร์คัส แรชฟอร์ดในนาทีที่ 75 ซึ่งนัดนั้นทีมแพ้ไป 1–0  เขาได้ลงเล่นให้กับทีมรุ่นอายุไม่เกิน 21 ปีในอีเอฟแอลโทรฟี ฤดูกาล 2020–21 ทั้งหมดสี่นัดและทำได้สองประตู เขาถูกเรียกติดทีมชุดแรกในรอบก่อนรองชนะเลิศของยูฟ่ายูโรปาลีก ฤดูกาล 2020–21 ที่พบกับกรานาดาในเดือนเมษายน ค.ศ. 2021 แต่มีชื่อเป็นเพียงตัวสำรองทั้งสองนัด เขาลงเล่นในเกมอย่างเป็นทางการให้กับสโมสรครั้งแรกเมื่อวันที่ 11 พฤษภาคม ค.ศ. 2021 ในเกมพรีเมียร์ลีกนัดที่พบกับเลสเตอร์ซิตี ซึ่งนัดนั้น ผู้จัดการทีมอย่างอูเลอ กึนนาร์ ซูลชาร์ เปลี่ยนผู้เล่นถึง 10 คนจากนัดที่พบกับแอสตันวิลลาในสองวันก่อนหน้า เนื่องจากโปรแกรมการแข่งขันที่ค่อนข้างถี่ในรอบสัปดาห์ เอลังกาถูกเปลี่ยนตัวออกโดยแรชฟอร์ดลงเล่นแทนในนาทีที่ 66 นัดนั้น ทีมแพ้ไป 2–1 เนื่องด้วยอันดับในลีกที่แน่นอนแล้วและซูลชาร์ต้องการพักผู้เล่นไว้ลงแข่งขันในยูฟ่ายูโรปาลีก นัดชิงชนะเลิศ 2021 ทำให้ในนัดสุดท้ายของลีก เอลังกาได้ลงเล่นเป็นตัวจริงในนัดที่ออกไปเยือนวุลเวอร์แฮมป์ตันวอนเดอเรอส์ เขาทำประตูแรกในนามสโมสรได้หลังเริ่มเกมเพียง 13 นาที
== ทีมชาติ ==
เอลังกาลงเล่นห้านัดให้กับทีมชาติสวีเดนรุ่นอายุไม่เกิน 17 ปี โดยทำได้สองประตูในนัดที่พบกับฝรั่งเศสในฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019 เขายังเล่นให้กับทีมชาติสวีเดนรุ่นอายุไม่เกิน 19 ปี
เอลังกาลงเล่นนัดแรกให้กับทีมชาติสวีเดนรุ่นอายุไม่เกิน 21 ปีในเกมกระชับมิตรที่พบกับฟินแลนด์เมื่อวันที่ 3 มิถุนายน ค.ศ. 2021 ซึ่งในนัดนั้น เขาทำประตูแรกในนามทีมชาติชุดนี้ได้ด้วย
== ชีวิตของเขา==
พ่อของเขา โยเซฟ เอลังกา เป็นอดีตนักฟุตบอลทีมชาติแคเมอรูน เอลังกาเกิดที่เขตมัลเมอใน Hyllie (ซึ่งปัจจุบันเป็นส่วนหนึ่งของ Väster) ในสวีเดน ซึ่งในตอนนั้น พ่อของเขาเล่นฟุตบอลให้กับมัลเมอ
== เกียรติประวัติ ==
แมนเชสเตอร์ยูไนเต็ด
ยูฟ่ายูโรปาลีก รองชนะเลิศ: 2020–21
อีเอฟแอลคัพ: 2022–23
รางวัลส่วนตัว
ผู้เล่นดาวรุ่งแห่งปีจิมมี เมอร์ฟี: 2019–20
== อ้างอิง ==
== แหล่งข้อมูลอื่น ==
บุคคลจากมัลเมอ
นักฟุตบอลชาวสวีเดน
ชาวสวีเดนเชื้อสายแคเมอรูน
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลนอตทิงแฮมฟอเรสต์
ผู้เล่นในพรีเมียร์ลีก
วัดท่าแค (จังหวัดพัทลุง)

วัดท่าแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 14 ไร่ 3 งาน 45 ตารางวา อาณาเขตทิศเหนือและติดต่อกับคลองท่าแค มีที่ธรณีสงฆ์ 3 แปลง เนื้อที่ 11 ไร่ 2 งาน 20 ตารางวา
วัดท่าแคตั้งวัดเมื่อวันที่ 10 พฤษภาคม พ.ศ. 2298 ได้รับพระราชทานวิสุงคามสีมา เมื่อวันที่ 25 เมษายน พ.ศ. 2455 มีบันทึกเรื่องราวทางประวัติศาสตร์ของขุนศรีศรัทธา ปรมาจารย์โนราห์ ที่เดินทางมาขึ้นแพที่ท่าแพหน้าวัด ซึ่งต่อมาเพี้ยนเป็น "ท่าแค" จนถึงปัจจุบัน ในช่วงสงครามโลกครั้งที่สอง เคยเป็นวัดที่เป็นสถานที่ตั้งฐานทัพของญี่ปุ่น อาคารเสนาสนะที่สำคัญ ได้แก่ อุโบสถกว้าง 7.50 เมตร ยาว 25.50 เมตร สร้าง พ.ศ. 2511 โครงสร้างเสาคอนกรีตเสริมเหล็ก พื้นหินอ่อน รูปทรงของกรมศิลปากร แบบ ค. ปูชนียวัตถุได้แก่ พระประธานในอุโบสถ พระเพลากว้าง 2.3 เมตร สูง 3 เมตร เป็นพระพุทธรูปประทับนั่ง ปางสมาธิ พระพุทธรูปประทับยืน ปางห้ามญาติ สูง 80 เซนติเมตร
วัดท่าแคยังมีชื่อเสียงจาก โนราโรงครูวัดท่าแค ไม่ปรากฏหลักฐานว่าเริ่มเล่นมาตั้งแต่เมื่อใด แต่ที่เริ่มจัดเป็นประเพณีใหญ่ชัดเจนนั้นระบุว่าเริ่มขึ้นเมื่อ พ.ศ. 2514 ภายในวัดยังมีรูปเคารพขุนศรีศรัทธา
==อ้างอิง==
ท่าแค
โอซาร์ก

โอซาร์ก (Ozarks) หรือ ภูเขาโอซาร์ก (Ozark Mountains) หรือ ที่ราบสูงโอซาร์ก (Ozark Plateau) เป็นภูมิภาคทางภูมิกายภาพในรัฐอาร์คันซอ มิสซูรี โอคลาโฮมา และปลายขอบทางใต้ของแคนซัส ในสหรัฐ โอซาร์กกินพื้นที่ส่วนใหญ่ของอาร์คันซอตอนเหนือ และครึ่งตอนใต้ของมิสซูรี ตั้งแต่อินเตอร์สเตท 40 ในอาร์คันซอกลางไปถึงอินเตอร์สเตท 70 ในมิสซูรีกลาง
เข้าใจว่าคำว่า "โอซาร์ก" เป็นคำภาษาอังกฤษที่เพี้ยนมาจากภาษาฝรั่งเศส aux Arcs (ซึ่งเป็นคำเรียกย่อของ aux Arcansas แปลว่า "ของ/ที่/เพื่อ ดิอาร์คันซอ [พหูพจน์]")
== อ้างอิง ==
==แหล่งข้อมูลอื่น==
Ozark National Scenic Riverways
Ozark Plateau National Wildlife Refuge 
Ozark Mountains, Encyclopedia of Arkansas History & Culture, The Central Arkansas Library System.
The Intimate Wild: Ozark Highlands Trail, National Geographic, 10/2008.
"Closest to Everlastin'": Ozark Agricultural Biodiversity and Subsistence Traditions, 9/2010.
 
ธรณีสัณฐานในรัฐอาร์คันซอ
ธรณีสัณฐานในรัฐมิสซูรี
ธรณีสัณฐานในรัฐโอคลาโฮมา
ธรณีสัณฐานในรัฐแคนซัส
เทือกเขาในสหรัฐ
ที่ราบสูงในสหรัฐ
โอซาร์ก (แก้ความกำกวม)

โอซาร์ก (Ozarks) เป็นภูมิภาคที่ราบสูงในสหรัฐตอนกลาง โอซาร์ก หรือ โอซาร์ก (Ozark) อาจหมายถึง
==สถานที่==
โอซาร์ก รัฐแอละบามา
โอซาร์ก รัฐอาร์คันซอ
โอซาร์ก รัฐเคนทักกี
โอซาร์ก รัฐมิสซูรี
เลคโอซาร์ก รัฐมิสซูรี
ทะเลสาบดิโอซาร์ก
มณฑลโอซาร์ก รัฐมิสซูรี
โอซาร์กไฮแลนดส์ เอวีเอ
โอซาร์กเมาน์เทน เอวีเอ
เมืองโอซาร์ก (แก้ความกำกวม)
โอซาร์กเทรล (แก้ความกำกวม)
ป่าไม้แห่งชาติโอซาร์ก-เซนต์ฟรานซิส
เฮนรี ชอว์ โอซาร์ก คอร์ริดอร์
==บุคคล==
โอซาร์ก เฮนรี นักดนตรีชาวเบลเยียม
โอซาร์ก ริพลีย์ นักล่าและชาวประมงชาวอเมริกัน
แดนนี โอซาร์ก ผู้จัดการเบสบอลชาวอเมริกัน
==ศิลปะ บันเทิงคดี และสื่อ==
ดิโอซาร์กเมาน์เทนแดร์เดวิล
"โอซาร์ก" เพลงใน As Falls Wichita, So Falls Wichita Falls โดย Pat Metheny และ Lyle Mays
เทศกาลดนตรีโอซาร์ก
โอซาร์ก (ละครชุด)
==อื่น ๆ==
ค่ายโอซาร์ก
สายการบินโอซาร์ก
โอซาร์ก ชื่อเล่นของ U.S. 102nd Infantry Division
สโมสรโอซาร์ก
โรงเรียนมัธยมโอซาร์ก
ยูเอสเอส โอซาร์ก (แก้ความกำกวม)
วัดโวหารคุณ

วัดโวหารคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน้อย อำเภอแม่ลาน้อย จังหวัดแม่ฮ่องสอน ที่ดินตั้งวัดเนื้อที่ 5 ไร่ 16 ตารางวา
วัดโวหารคุณ เดิมชื่อ วัดใต้ ตั้งวัดเมื่อ พ.ศ. 2467 โดยมีพระภิกษุรูปหนึ่งชื่อ ลาวู ได้สร้างเสนาสนะ คือ กุฏิหลังหนึ่ง ต่อมาประชาชนเลื่อมใส ได้สร้างเสนาสนะเพิ่มเติมขึ้น ชาวบ้านเรียก "วัดใต้"
วัดมีพระธาตุองค์ใหญ่และองค์เล็ก องค์ใหญ่ลักษณะเจดีย์เป็นรูปทรงล้านนา ก่ออิฐถือปูน สร้างโดยพระลาวู ประมาณ พ.ศ. 2478 และคณะศรัทธาชาวอำเภอแม่ลาน้อยพ่อหนานเก๋ เป็นนายช่างในการก่อสร้างและนายสะอาด ชาวอำเภอแม่ลาน้อยได้นำเงินมาตและเงินมู ส่วนพระธาตุองค์เล็ก ลักษณะเจดีย์เป็นรูปทรงล้านนา ก่ออิฐถือปูน สร้างเมื่อประมาณ พ.ศ. 2495 โดย นายน้อยยศ กำนันตำบลแม่ลาน้อย พร้อมด้วยคณะศรัทธา นางโหย่ง และลุงต๋าคำ ภายในบรรจุอัฐฐิของพระลาวู ซึ่งเป็นผู้สร้างพระธาตุองค์ใหญ่ที่ตั้งอยู่ด้านบน
==รายนามเจ้าอาวาส==
พระลาวู
พระจันทิมา
พระดวงจันทร์ เกตุธมฺโม
พระครูอนุสิฐปริยัติโวหาร (เกตุแก้ว คมฺภีรปญฺโญ ป.ธ.4)
==อ้างอิง==
โวหารคุณ
อำเภอแม่ลาน้อย
ลากานูร์ก

ลากานูร์ก (La Canourgue, ; La Canorga) เป็นเทศบาลในจังหวัดลอแซร์ ประเทศฝรั่งเศส บางครั้งเป็นที่รู้จักในภาษาฝรั่งเศสว่า ลาเปอติตเวอนีซลอเซเรียน 
ตัวเทศบาลเป็นสถานที่ถ่ายทำภาพยนตร์เรื่อง อัศจรรย์แห่งชีวิต ใน ค.ศ. 2006
==อ้างอิง==
INSEE commune file
เทศบาลในจังหวัดลอแซร์
เจนนี แฮนิเวอร์

เจนนี แฮนิเวอร์ (Jenny Haniver) เป็นซากปลาโรนันหรือปลาสเกตที่ถูกดัดแปลงแล้วตากแห้ง ทำให้มันกลายเป็นตัวอย่างที่ถูกทำเป็นมัมมี เพื่อทำให้ดูเหมือนสัตว์ในจินตนาการ เช่น ปิศาจหรือมังกร
==ชื่อ==
มีการแนะนำว่าต้นกำเนิดของชื่อนี้มาจากประโยคภาษาฝรั่งเศสว่า jeune d'Anvers ("เยาวชนแห่งแอนต์เวิร์ป") นักเดินเรือชาวอังกฤษ "นำมาเพี้ยนเสียง" เป็นชื่อคนว่า "เจนนี แฮนิเวอร์"
== ดูเพิ่ม ==
อามาบิเอะ
นิงเงียว
นางเงือกฟิจิ
==อ้างอิง==
นางเงือก
ศิลปะท้องถิ่น
การหลอหลวงทางอนุกรมวิธาน
วัดคุณาราม

วัดคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเกาะสมุย จังหวัดสุราษฎร์ธานี ที่ตั้งวัดอยู่บนถนนรอบเกาะระหว่างทางเข้าน้ำตกหน้าเมืองและหัวถนน ปัจจุบัน พระครูสิริทีปคุณากร (ประจวบ ปญฺญาทีโป ป.ธ.5) ดำรงตำแหน่งเจ้าอาวาส
วัดคุณาราม วัดเขาโป๊ะ หรือ วัดหลวงพ่อแดง ตั้งขึ้นเมื่อวันที่ 15 สิงหาคม พ.ศ. 2526 ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545
วัดมีเกจิอาจารย์ คือ หลวงพ่อแดงหรือพระครูสมถกิตติคุณท่านเป็นชาวเกาะสมุยตั้งแต่กำเนิด หลังจากท่านมรณภาพเมื่อ พ.ศ. 2516 เหล่าลูกศิษย์ได้บรรจุสังขารของท่านตามที่ท่านสั่งไว้และประดิษฐานไว้บนศาลาวัดคุณาราม สังขารท่านยังคงไม่เน่าเปื่อยและยังคงอยู่ในท่านั่งขัดสมาธิให้ชาวบ้านและนักท่องเที่ยวได้กราบไหว้ขอพร หลวงพ่อแดง ท่านเป็นพระวิปัสสนากรรมฐานและเดินธุดงค์ตามป่าเขาบนเกาะสมุย จากนั้นมารับตำแหน่งเจ้าอาวาสวัดคุณาราม
==อ้างอิง==
คุณาราม
แพตสัน ดากา

แพตสัน ดากา (เกิด 9 ตุลาคม ค.ศ. 1998) เป็นนักฟุตบอลชาวแซมเบียที่เล่นในตำแหน่งกองหน้าให้กับเลสเตอร์ซิตีและทีมชาติแซมเบีย
== สโมสรอาชีพ ==
=== Liefering ===
ดากาย้ายไปเล่นในออสเตรียด้วยการถูกปล่อยยืมตัวให้กับ Liefering จากสโมสรต้นสังกัด คาฟูเซลติก
=== เร็ดบุลซัลทซ์บวร์ค ===
ดากาเซ็นสัญญากับเร็ดบุลซัลทซ์บวร์คใน ค.ศ. 2017 เขามีส่วนช่วยให้ทีมชนะเลิศยูฟ่ายูธลีกจากการลงเล่นสองนัดและทำสองประตู ต่อมาในวันที่ 27 พฤศจิกายน ดากาทำประตูในนัดที่พบกับเคงก์ในยูฟ่าแชมเปียนส์ลีก ฤดูกาล 2019–20 ทำให้เขากลายเป็นผู้เล่นชาวแซมเบียคนแรกที่ทำประตูได้ในรอบแบ่งกลุ่มของรายการนี้
วันที่ 18 ธันวาคม ค.ศ. 2019 ดากาขยายสัญญาของเขากับซัลทซ์บวร์คไปจนถึงฤดูร้อนปี 2024 เขาทำ 22 ประตูจากการลงเล่น 24 นัดในฤดูกาล 2019–20
วันที่ 30 กันยายน ค.ศ. 2020 เขาสองประตูช่วยให้ทีมเอาชนะมัคคาบีเทลอาวีฟ 3–1 ในรอบเพลย์ออฟก่อนเข้าสู่ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม
วันที่ 21 พฤษภาคม ค.ศ. 2021 ดากาได้รับรางวัลผู้เล่นยอดเยี่ยมแห่งฤดูกาลของออสเตรียนบุนเดิสลีกาด้วยผลงานการทำ 27 ประตูจากการลงเล่น 28 นัด และมีส่วนช่วยให้สโมสรชนะเลิศลีกเป็นสมัยที่สี่ติดต่อกัน
=== เลสเตอร์ซิตี ===
วันที่ 30 มิถุนายน ค.ศ. 2021 ดากาเซ็นสัญญาห้าปีกับเลสเตอร์ซิตีในพรีเมียร์ลีก เขาลงเล่นนัดแรกให้กับสโมสรในฐานะตัวสำรองในเอฟเอคอมมิวนิตีชีลด์ 2021 ที่เลสเตอร์สามารถเอาชนะแชมป์เก่าพรีเมียร์ลีกอย่างแมนเชสเตอร์ซิตีไปได้ 1–0 เมื่อวันที่ 7 สิงหาคม ค.ศ. 2021
== ทีมชาติ ==
ดากาได้รับรางวัลผู้เล่นดาวรุ่งแห่งปี 2017 จากสมาพันธ์ฟุตบอลแห่งแอฟริกา
== เกียรติประวัติ ==
เร็ดบุลซัลทซ์บวร์คชุดเยาวชน
ยูฟ่ายูธลีก: 2016–17
เร็ดบุลซัลทซ์บวร์ค
ออสเตรียนบุนเดิสลีกา: 2017–18, 2018–19, 2019–20, 2020–21
ออสเตรียนคัพ: 2018–19, 2019–20, 2020–21
เลสเตอร์ซิตี
เอฟเอคอมมิวนิตีชีลด์: 2021
แซมเบีย อายุไม่เกิน 20 ปี
แอฟริกาคัพออฟเนชันส์ รุ่นอายุไม่เกิน 20 ปี: 2017
โคซาฟาคัพ รุ่นอายุไม่เกิน 20 ปี: 2016
รางวัลส่วนตัว
ผู้เล่นยอดเยี่ยมในแอฟริกาคัพออฟเนชันส์ รุ่นอายุไม่เกิน 20 ปี: 2017
Africa U-20 Cup of Nations Best XI: 2017
ผู้เล่นดาวรุ่งแห่งปีของซีเอเอฟ: 2017
ผู้เล่นดาวรุ่งแห่งปีของแซมเบียซูเปอร์ลีก: 2014, 2016
นักกีฬาแซมเบียแห่งปี: 2017
ผู้เล่นยอดเยี่ยมในรอบแชมเปียนชิปของออสเตรียนบุนเดิสลีกา: 2019–20
ผู้เล่นยอดเยี่ยมแห่งฤดูกาลของออสเตรียนบุนเดิสลีกา: 2020–21
ผู้ทำประตูสูงสุดในออสเตรียนบุนเดิสลีกา: 2020–21
== อ้างอิง ==
นักฟุตบอลชาวแซมเบีย
นักฟุตบอลทีมชาติแซมเบีย
กองหน้าฟุตบอล
ผู้เล่นสโมสรฟุตบอลเร็ดบุลซัลทซ์บวร์ค
ผู้เล่นสโมสรฟุตบอลเลสเตอร์ซิตี
ผู้เล่นในออสเตรียนฟุตบอลบุนเดิสลีกา
ผู้เล่นในพรีเมียร์ลีก
บรอนือ (จังหวัดวูช)

บรอนือ (Brony, ) เป็นหมู่บ้านในเทศบาลกชือชานุฟ เทศมณฑลกุตนอ จังหวัดวูช ประเทศโปแลนด์ ตั้งอยู่ห่างจากกุตนอไปทางทิศใต้ประมาณ 12 กิโลเมตร (7 ไมล์) และห่างจากวูช (เมืองหลักจังหวัด) ไปทางทิศเหนือประมาณ 40 กิโลเมตร (25 ไมล์)
==ศัพทมูลวิทยา==
ชื่อเมืองในภาษาโปแลนด์แปลว่า "คราด"
==อ้างอิง==
หมู่บ้านในเทศมณฑลกุตนอ
ไอเลิฟนิวยอร์ก

ไอเลิฟนิวยอร์ก (I Love New York; เขียนตามสไตล์เป็น ) เป็นสโลแกน, โลโก้ และเพลงที่ใช้ในแคมเปญโฆษณาที่พัฒนาโดยบริษัทโฆษณาของเวลล์ส ริช กรีน ภายใต้การควบคุมของแมรี เวลล์ส ลอว์เรนซ์ เพื่อสนับสนุนการท่องเที่ยวในรัฐนิวยอร์กมาตั้งแต่ ค.ศ. 1977 ซึ่งรวมไปถึงมหานครนิวยอร์ก โลโก้เครื่องหมายการค้า ถือครองโดยNew York State Department of Economic Development สโลแกนนี้สามารถพบได้ในร้านขายของฝากและโบว์ชัวร์ทั่วรัฐ
"ไอเลิฟนิวยอร์ก" เป็นสโลแกนทางการของรัฐนิวยอร์ก
==เพลงรัฐนิยอร์ก==
"ไอเลิฟนิวยอร์ก" เป็นเพลงที่แต่งและประพันธ์ดนตรีโดยสตีฟ คาร์เมนใน ค.ศ. 1977 ในฐานะแคมเปญโฆษณา ใน ค.ศ. 1980 ผู้ว่าการฮิวก์ แครีย์ประกาศให้เพลงนี้เป็นเพลงประจำรัฐ ถึงแม้ว่ายังไม่ได้ประกาศใช้ตามกฎหมายก็ตาม นั่นทำให้คาร์เมนให้สิทธิในการใช้เป็นเพลงประจำรัฐโดยไม่เสียค่าใช้จ่าย
คาร์เมนแต่งเนื้อร้องใหม่ใน ค.ศ. 2020 ในช่วงที่มีนิวยอร์กมีผู้ติดเชื้อสูงสุด แต่ไม่ได้มีการบันทึกหรือใช้งานแต่อย่างใด
==อ้างอิง==
==แหล่งข้อมูลอื่น==
The History of New York's Marketing Campaigns, from the Gotham Gazette
Trademark Protection Battle for "I Love NY", BusinessWeek
Interview with Milton Glaser, The Believer
The Museum of Modern Art Collection Browser
The Museum of Modern Art Collection Browser
Legendary Press Agent Bobby Zarem’s New York Exit Interview
สโลแกนโฆษณาอเมริกัน
โลโก้อเมริกัน
สัญลักษณ์รัฐนิวยอร์ก
เพลงเกี่ยวกัยรัฐนิวยอร์ก
การท่องเที่ยวในรัฐนิวยอร์ก
จิงเกิล
แคมเปญการท่องเที่ยว
คณะกรรมาธิการตรวจสอบแห่งชาติ (สาธารณรัฐประชาชนจีน)

คณะกรรมาธิการตรวจสอบแห่งชาติ (国家监察委员会, National Supervisory Commission) เป็นหน่วยงานระดับสูงสุดในการปราบปรามการทุจริตของสาธารณรัฐประชาชนจีน ถือเป็นสถาบันที่มีฐานะเสมอด้วยศาลประชาชนสูงสุดและสำนักงานอัยการประชาชนสูงสุด คณะกรรมาธิการตรวจสอบแห่งชาติได้รับการก่อตั้งโดยมติที่ประชุมใหญ่ประจำปี 2018 ของสภาประชาชนแห่งชาติ คณะกรรมาธิการประกอบด้วยประธาน, รองประธาน และกรรมาธิการที่ได้รับแต่งตั้งโดยสภาประชาชนแห่งชาติ บุคลากรในคณะกรรมาธิการตรวจสอบแห่งชาติใช้บุคลากรร่วมกับส่วนปราบปรามการทุจริตของพรรคคอมมิวนิสต์แห่งประเทศจีน
==อ้างอิง==
หน่วยงานป้องกันและปราบปรามการทุจริต
สภาประชาชนแห่งชาติสาธารณรัฐประชาชนจีน
สหพันธ์ฟุตบอลบังกลาเทศ

สหพันธ์ฟุตบอลบังกลาเทศ (বাংলাদেশ ফুটবল ফেডারেশন, Bānlādēśa phuṭabala phēḍārēśana, Bangladesh Football Federation) เป็นหน่วยงานที่กำกับดูแลฟุตบอลในประเทศบังกลาเทศ มีสำนักงานใหญ่ตั้งอยู่ที่ธากา ก่อตั้งขึ้นเมื่อปี พ.ศ. 2515 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติบังกลาเทศ
== ดูเพิ่ม ==
ฟุตบอลในประเทศบังกลาเทศ
ฟุตบอลทีมชาติบังกลาเทศ
ฟุตบอลหญิงทีมชาติบังกลาเทศ
ฟุตบอลทีมชาติบังกลาเทศรุ่นอายุไม่เกิน 16 ปี
ฟุตบอลทีมชาติบังกลาเทศรุ่นอายุไม่เกิน 19 ปี
ฟุตบอลทีมชาติบังกลาเทศรุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
== อ้างอิง ==
== แหล่งข้อมูลอื่น ==
Bangladesh on FIFA.com 
Bangladesh at AFC site
องค์การที่ก่อตั้งในปี พ.ศ. 2515
ฟุตบอลในประเทศบังกลาเทศ
บังกลาเทศ
บังกลาเทศ
สหพันธ์ฟุตบอลภูฏาน

สหพันธ์ฟุตบอลภูฏาน (Dzongkha: འབྲུག་ཡུལ་རྐང་རིལཁོངས་གཏོགས, Bhutan Football Federation) เป็นหน่วยงานที่กำกับดูแลฟุตบอลในประเทศภูฏาน มีสำนักงานใหญ่ตั้งอยู่ที่ทิมพู ก่อตั้งขึ้นเมื่อปี พ.ศ. 2526 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติภูฏาน
== ดูเพิ่ม ==
ฟุตบอลในประเทศภูฏาน
ฟุตบอลทีมชาติภูฏาน
ฟุตบอลหญิงทีมชาติภูฏาน
ฟุตบอลทีมชาติภูฏานรุ่นอายุไม่เกิน 16 ปี
ฟุตบอลทีมชาติภูฏานรุ่นอายุไม่เกิน 19 ปี
ฟุตบอลทีมชาติภูฏานรุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
== อ้างอิง ==
== แหล่งข้อมูลอื่น ==
Official website
Bhutan  at FIFA site
Bhutan at AFC site
องค์การที่ก่อตั้งในปี พ.ศ. 2526
ฟุตบอลในประเทศภูฏาน
ภูฏาน
ภูฏาน
สหพันธ์ฟุตบอลอินเดีย

สหพันธ์ฟุตบอลอินเดีย (All India Football Federation, หรือ AIFF) เป็นหน่วยงานที่กำกับดูแลฟุตบอลในประเทศอินเดีย มีสำนักงานใหญ่ตั้งอยู่ที่ Dwarka, Delhi ก่อตั้งขึ้นเมื่อปี พ.ศ. 2480 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอินเดีย
== ดูเพิ่ม ==
ฟุตบอลในประเทศอินเดีย
ฟุตบอลทีมชาติอินเดีย
ฟุตบอลหญิงทีมชาติอินเดีย
ฟุตบอลทีมชาติอินเดียรุ่นอายุไม่เกิน 16 ปี
ฟุตบอลทีมชาติอินเดียรุ่นอายุไม่เกิน 19 ปี
ฟุตบอลทีมชาติอินเดียรุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
== อ้างอิง ==
== แหล่งข้อมูลอื่น ==
Official AIFF website
AIFF  FIFA.com
องค์การที่ก่อตั้งในปี พ.ศ. 2480
ฟุตบอลในประเทศอินเดีย
อินเดีย
อินเดีย
สมาคมฟุตบอลมัลดีฟส์

สมาคมฟุตบอลมัลดีฟส์ (Football Association of Maldives, หรือ FAM) เป็นหน่วยงานที่กำกับดูแลฟุตบอลในประเทศมัลดีฟส์ มีสำนักงานใหญ่ตั้งอยู่ที่มาเล ก่อตั้งขึ้นเมื่อปี พ.ศ. 2525 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติมัลดีฟส์
== ดูเพิ่ม ==
ฟุตบอลในประเทศมัลดีฟส์
ฟุตบอลทีมชาติมัลดีฟส์
ฟุตบอลหญิงทีมชาติมัลดีฟส์
ฟุตบอลทีมชาติมัลดีฟส์รุ่นอายุไม่เกิน 16 ปี
ฟุตบอลทีมชาติมัลดีฟส์รุ่นอายุไม่เกิน 19 ปี
ฟุตบอลทีมชาติมัลดีฟส์รุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
== อ้างอิง ==
== แหล่งข้อมูลอื่น ==
[ เว็บไซต์ทางการ]
องค์การที่ก่อตั้งในปี พ.ศ. 2525
ฟุตบอลในประเทศมัลดีฟส์
มัลดีฟส์
มัลดีฟส์
สมาคมฟุตบอลเนปาล

สมาคมฟุตบอลเนปาล (Nepali: अखिल नेपाल फुटबल संघ (एन्फा), All Nepal Football Association, หรือ ANFA) เป็นหน่วยงานที่กำกับดูแลฟุตบอลในประเทศเนปาล มีสำนักงานใหญ่ตั้งอยู่ที่ปาฏัน ก่อตั้งขึ้นเมื่อปี พ.ศ. 2494 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเนปาล
== ดูเพิ่ม ==
ฟุตบอลในประเทศเนปาล
ฟุตบอลทีมชาติเนปาล
ฟุตบอลหญิงทีมชาติเนปาล
ฟุตบอลทีมชาติเนปาลรุ่นอายุไม่เกิน 16 ปี
ฟุตบอลทีมชาติเนปาลรุ่นอายุไม่เกิน 19 ปี
ฟุตบอลทีมชาติเนปาลรุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
== อ้างอิง ==
== แหล่งข้อมูลอื่น ==
All Nepal FA site
Nepal  at the FIFA website.
Nepal at AFC site
องค์การที่ก่อตั้งในปี พ.ศ. 2494
ฟุตบอลในประเทศเนปาล
เนปาล
เนปาล
สหพันธ์ฟุตบอลปากีสถาน

สหพันธ์ฟุตบอลปากีสถาน (Pakistan Football Federation, หรือ PFF) เป็นหน่วยงานที่กำกับดูแลฟุตบอลในประเทศปากีสถาน มีสำนักงานใหญ่ตั้งอยู่ที่ลาฮอร์ ก่อตั้งขึ้นเมื่อปี พ.ศ. 2490 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติปากีสถาน
== ดูเพิ่ม ==
ฟุตบอลในประเทศปากีสถาน
ฟุตบอลทีมชาติปากีสถาน
ฟุตบอลหญิงทีมชาติปากีสถาน
ฟุตบอลทีมชาติปากีสถานรุ่นอายุไม่เกิน 16 ปี
ฟุตบอลทีมชาติปากีสถานรุ่นอายุไม่เกิน 19 ปี
ฟุตบอลทีมชาติปากีสถานรุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
== อ้างอิง ==
== แหล่งข้อมูลอื่น ==
Pakistan at AFC site
Pakistan  at FIFA site
Dawn, A history of football in Pakistan — Part I
Dawn, A history of football in Pakistan — Part II
องค์การที่ก่อตั้งในปี พ.ศ. 2490
ฟุตบอลในประเทศปากีสถาน
ปากีสถาน
ปากีสถาน
ฟุตบอลศรีลังกา

ฟุตบอลศรีลังกา (Football Sri Lanka, หรือ FSL) เป็นหน่วยงานที่กำกับดูแลฟุตบอลในประเทศศรีลังกา มีสำนักงานใหญ่ตั้งอยู่ที่โคลัมโบ ก่อตั้งขึ้นเมื่อปี พ.ศ. 2482 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติศรีลังกา
== ดูเพิ่ม ==
ฟุตบอลในประเทศศรีลังกา
ฟุตบอลทีมชาติศรีลังกา
ฟุตบอลหญิงทีมชาติศรีลังกา
ฟุตบอลทีมชาติศรีลังการุ่นอายุไม่เกิน 16 ปี
ฟุตบอลทีมชาติศรีลังการุ่นอายุไม่เกิน 19 ปี
ฟุตบอลทีมชาติศรีลังการุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
== อ้างอิง ==
== แหล่งข้อมูลอื่น ==
Official website
Sri Lanka  at the FIFA website.
Sri Lanka at AFC site
องค์การที่ก่อตั้งในปี พ.ศ. 2482
ฟุตบอลในประเทศศรีลังกา
ศรีลังกา
ศรีลังกา
เฆฟเฟรน ซัวเรซ

เฆฟเฟรน อิซัค ซัวเรซ เบร์มูเดซ (Jeffrén Isaac Suárez Bermúdez; เกิด 20 มกราคม ค.ศ. 1988) หรือเรียกโดยย่อว่า เฆฟเฟรน เป็นนักฟุตบอลอาชีพชาวเวเนซุเอลา ปัจจุบันลงเล่นในตำแหน่งกองหน้า หรือปีก ให้แก่เชียงใหม่ ยูไนเต็ด ในไทยลีก 2
เขาเริ่มต้นอาขีพนักฟุตบอลกับทีมเยาวชนของเตเนริเฟ ก่อนย้ายมาศูนย์ฝึกฟุตบอลลามาเซีย ของบาร์เซโลนา เขาถูกพัฒนาจนได้ขึ้นมาเล่นทีมชุดใหญ่ในปี 2008 เขาเป็นส่วนหนึ่งของทีมของเปป กวาร์ดิโอลา ในชุดที่ชนะเลิศลาลิกาสามสมัย ซูเปร์โกปาเดเอสปัญญาสองสมัย ยูฟ่าแชมเปียนส์ลีก และชิงแชมป์สโมสรโลก  ก่อนย้ายไปสปอร์ติงลิสบอน ในปี 2011 แต่ไม่ได้ลงเล่นมากนัก จึงย้ายกลับมาในสเปนกับเรอัลบายาโดลิด แล้วจึงย้ายไปเล่นกับหลากหลายทีมทั่วยุโรป ก่อนที่ในปี 2021 เขาจะย้ายร่วมทีมอัลดาฮิด ในสหรัฐอาหรับเอมิเรตส์ ก่อนย้ายมาลำพูนวอร์ริเออร์ในไทย ในเดือนมิถุนายนปีเดียวกัน
เฆฟเฟรน ลงเล่นกว่า 30 นัดให้กับทีมชาติสเปนชุดเยาวชนเขาพาทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2006  ที่โปแลนด์ และชิงแชมป์ยุโรป รุ่นอายุไม่เกิน 21 ปี 2011 ที่ประเทศเดนมาร์ก ก่อนที่จะเลือกเล่นให้กับทีมชาติเวเนซุเอลา ในระดับชุดใหญ่
== เกียรติประวัติ ==
=== สโมสร ===
บาร์เซโลนา เบ
เตร์เซราดิบิซิออน: 2007–08
บาร์เซโลนา
ลาลิกา: 2008–09, 2009–10, 2010–11
ซูเปร์โกปาเดเอสปัญญา: 2009, 2010
ยูฟ่าแชมเปียนส์ลีก: 2010–11
ฟุตบอลชิงแชมป์สโมสรโลก: 2009
โกปาเดลเรย์ รองชนะเลิศ: 2010–11
สปอร์ติง
ตาซาดาลีกา รองชนะเลิศ: 2011–12
ลำพูน วอร์ริเออร์
ไทยลีก 2: 2564–65
=== ทีมชาติ ===
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2011
สเปน อายุไม่เกิน 19 ปี
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2006
== อ้างอิง ==
== แหล่งข้อมูลอื่น ==
นักฟุตบอลชาวเวเนซุเอลา
นักฟุตบอลชาวสเปน
ปีกฟุตบอล
กองหน้าฟุตบอล
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นในเซกุนดาดิบิซิออน เบ
ผู้เล่นเรอัลบายาโดลิด
ผู้เล่นสโมสรฟุตบอลบาร์เซโลนา
ผู้เล่นสโมสรฟุตบอลบาร์เซโลนาอัตเลติก
ผู้เล่นในปรีไมราลีกา
ผู้เล่นสปอร์ติงลิสบอน
ผู้เล่นในเบลเจียนเฟิสต์ดิวิชัน เอ
ผู้เล่นในสวิสซูเปอร์ลีก
ผู้เล่นกราสฮอปเปอร์คลับซูริก
ผู้เล่นในโครเอเชียนเฟิสต์ฟุตบอลลีก
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในไทยลีก
ผู้เล่นในไทยลีก 2
ผู้เล่นสโมสรฟุตบอลลำพูน วอร์ริเออร์
ผู้เล่นสโมสรฟุตบอลเชียงใหม่ ยูไนเต็ด
นักฟุตบอลทีมชาติเวเนซุเอลา
การเลือกตั้งรัฐสภาและการลงประชามติในเยอรมนี ค.ศ. 1936

การเลือกตั้งรัฐสภาเยอรมันเกิดขึ้นในวันที่ 29 มีนาคม ค.ศ. 1936 โดยเป็นประชามติคำถามเดียวที่ถามผู้เลือกว่าจะยอมรับให้การยึดครองทางทหารในไรน์ลันด์และพรรคเดียวในไรชส์ทาคใหม่ที่มีทั้งนาซีและ'แขก'อิสระของพรรค เหมือนกับการโหวตครั้งก่อนหน้าในสมัยนาซี การเลือกตั้งนี้ก็ยังมีการโกงเลือกตั้ง ซึ่งอ้างว่าในผู้มีสิทธิร้อยละ 99 มีผู้สนับสนุนร้อยละ 98.8 ในฐานะการแสดงผาดโผน ผู้เลือกตั้งจำนวนมากถูกนำขึ้นไปในอากาศยานกราฟ เซ็พเพอลีนและฮินเดินบวร์คบินเหนือไรน์ลันด์
นี่เป็นการเลือกตั้งครั้งแรกที่จัดหลังประกาศให้กฎหมายเนือร์นแบร์คเป็นกฎหมายใน ค.ศ. 1935 ซึ่งถอดถอนสิทธิพลเมือง (รวมสิทธิในการโหวด) จากชาวยิวและชนกลุ่มน้อยอื่น ๆ ในการเลือกตั้งและประชามติก่อนหน้าภายใต้การปกครองของนาซี ชาวยิว โปแลนด์ และชนกลุ่มน้อยอื่น ๆ ยังคงมีสิทธิในการโหวดโดยไม่มีการแทรกแซง และแม้แต่ส่วเสริมให้ลงคะแนนเสียงต่อต้านพวกนาซี (โดยเฉพาะในอำเภอที่มีชนกลุ่มน้อยจำนวนมาก) ในวันที่ 7 มีนาคม ค.ศ. 1936 ชาวยิวและยิปซีสูญเสียสิทธิในการโหวต
==ผลการเลือกตั้ง==
==อ้างอิง==
==แหล่งข้อมูลอื่น==
Electoral propaganda posters from the Nazi era, including from the 1936 election and referendum 
การเลือกตั้งในนาซีเยอรมัน
ค.ศ. 1936
การเลือกตั้งพรรคเดียว
ประชามติในประเทศเยอรมนี
การเลือกตั้งผู้สมัครเดียว